CELEX: C2006/224/99
Language: da
Date: 2006-09-16 00:00:00
Title: Sag T-11/06 R: Kendelse afsagt af præsidenten for Retten i Første Instans den 7. juli 2006 — Romana Tabacchi mod Kommissionen (Foreløbige forholdsregler — begæring om udsættelse af gennemførelse — konkurrence — betaling af en bøde — bankgaranti — Fumus boni juris — uopsættelighed — interesseafvejning — delvis og betinget udsættelse)

16.9.2006   
            
            
               DA
            
            
               Den Europæiske Unions Tidende
            
            
               C 224/46
            
         Kendelse afsagt af præsidenten for Retten i Første Instans den 7. juli 2006 — Romana Tabacchi mod Kommissionen
   (Sag T-11/06 R)
   (Foreløbige forholdsregler - begæring om udsættelse af gennemførelse - konkurrence - betaling af en bøde - bankgaranti - Fumus boni juris - uopsættelighed - interesseafvejning - delvis og betinget udsættelse)
   (2006/C 224/99)
   Processprog: italiensk
   Parter
   
      Sagsøger: Romana Tabacchi SpA (Rom, Italien) (ved avvocati M. Siragusa og G.C. Rizza)
   
      Sagsøgt: Kommissionen for De Europæiske Fællesskaber (ved É. Gippini Fournier og F. Amato, som befuldmægtigede)
   Sagens genstand
   Dels en påstand om udsættelse at gennemførelsen at Kommissionens beslutning af 20. oktober 2005 vedrørende en procedure efter artikel 81 EF (sag COMP/C-38.281/B.2 — rå tobak — Italien), for så vidt den pålægger sagsøgeren en bøde på 2,05 mio. EUR, dels en påstand om fritagelse for forpligtelsen til at stille en bankgaranti som betingelse for, at bøden ikke straks inddrives.
   Konklusion
   
               1)
            
            
               Forpligtelsen for Romana Tabacchi SpA til at stille en bankgaranti som betingelse for, at den bøde, der er pålagt selskabet ved artikel 2 i Kommissionens beslutning af 20. oktober 2005 vedrørende en procedure efter artikel 81 EF (sag COMP/C-38.281/B.2 — rå tobak — Italien), ikke straks inddrives, udsættes på følgende betingelser:
               
                           a)
                        
                        
                           at sagsøgeren inden for en frist på to måneder regnet fra forkyndelsen af denne kendelse:
                           
                                       —
                                    
                                    
                                       stiller en bankgaranti på 400 000 EUR,
                                    
                                 
                                       —
                                    
                                    
                                       til Kommissionen betaler et beløb på 200 000 EUR
                                    
                                 
                     
                           b)
                        
                        
                           at sagsøgeren inden for en frist på tre måneder regnet fra forkyndelsen af denne kendelse til Kommissionen betaler et beløb på 330 000 EUR
                        
                     
                           c)
                        
                        
                           at sagsøgeren fra 1. januar 2007 til Kommissionen hvert kvartal betaler 100 000 EUR, indtil den første af følgende to betingelser er opfyldt:
                           
                                       —
                                    
                                    
                                       betaling af den resterende saldo af bøden, forhøjet med renter som angivet af Kommissionen i dennes skrivelse af 9. november 2005 med underretning om beslutningen om at pålægge bøden;
                                    
                                 
                                       —
                                    
                                    
                                       afsigelse af dom i hovedsagen.
                                    
                                 
                     
         
               2)
            
            
               Afgørelsen om sagens omkostninger udsættes.